CELEX: 22007D0027
Language: et
Date: 2007-04-27 00:00:00
Title: EMP Ühiskomitee otsus nr 27/2007, 27. aprill 2007 , millega muudetakse Euroopa Majanduspiirkonna lepingu XIII lisa (transport)

9.8.2007   
            
            
               ET
            
            
               Euroopa Liidu Teataja
            
            
               L 209/48
            
         EMP ÜHISKOMITEE OTSUS
   nr 27/2007,
   27. aprill 2007,
   millega muudetakse Euroopa Majanduspiirkonna lepingu XIII lisa (transport)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP Ühiskomitee 8. detsembri 2006. aasta otsusega nr 155/2006 (1).
            
         
               (2)
            
            
               Euroopa Parlamendi ja nõukogu 15. juuli 2002. aasta määrus (EÜ) nr 1592/2002, millega kehtestatakse tsiviillennundusjulgestuse valdkonna ühiseeskirjad, (2) on koos riigispetsiifiliste kohandustega inkorporeeritud lepingusse EMP Ühiskomitee 9. detsembri 2004. aasta otsusega nr 179/2004 (3).
            
         
               (3)
            
            
               Komisjoni 16. mai 2006. aasta määrus (EÜ) nr 736/2006 Euroopa Lennundusohutusameti töömeetodite kohta seoses standardimiskontrollide korraldamisega (4) tuleb inkorporeerida lepingusse,
            
         ON TEINUD JÄRGMISE OTSUSE:
   Artikkel 1
   Lepingu XIII lisa punkti 66q (komisjoni määrus (EÜ) nr 2042/2003) järele lisatakse järgmine punkt:
   
      
                  „66qa.
               
               
                  
                     32006 R 0736: komisjoni määrus (EÜ) nr 736/2006, 16. mai 2006, Euroopa Lennundusohutusameti töömeetodite kohta seoses standardimiskontrollide korraldamisega (ELT L 129, 17.5.2006, lk 10).
                  Käesolevas lepingus loetakse selle määruse sätteid järgmises kohanduses:
                  
                              a)
                           
                           
                              Artiklis 14 lisatakse sõnade „ühenduse sõlmitud lepingu” järele sõnad „või EFTA riikide ja kolmanda riigi vahel sõlmitud lepingu” ja sõnade „määruse (EÜ) nr 1592/2002” järele sõnad „(kohandatud vastavalt käesolevale lepingule)”.
                           
                        
                              b)
                           
                           
                              Artikli 17 teise lõiku lisatakse järgmine tekst:
                              „Standardimiskontrolli analüüsi sisaldav aastaaruanne edastatakse EFTA Järelevalveasutusele.””
                           
                        
            
   Artikkel 2
   Määruse (EÜ) nr 736/2006 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 28. aprillil 2007 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud (5).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 27. aprill 2007
      
         
            EMP Ühiskomitee nimel
         
         
            eesistuja
         
         Alan SEATTER
      
   
   
      (1)  ELT L 89, 29.3.2007, lk 29.
   
      (2)  EÜT L 240, 7.9.2002, lk 1.
   
      (3)  ELT L 133, 26.5.2005, lk 37.
   
      (4)  ELT L 129, 17.5.2006, lk 10.
   
      (5)  Põhiseadusest tulenevaid nõudeid ei ole nimetatud.